 Waxaa mahad iska leh Alle, naxariis iyo nabadgelyo sayidkeena korkiisa ha ahaato nabi Muxammad iyo ehelkiisa iyo asxaabtiisa, in badanna ha nabadgeliyo, intaa kaddib waxaan shaki ku jirin inay tahay luqadda midda isku xirta dadka kala duwan oo ayna tahay waddo muhim ah oo ay isku fahmaan ummadaha kala fog, annagoo arrintan ka shidaal qaadanayno akhristaha sharafta badan waxaannu hor dhigaynaa buugga ILA BARO SOOMAALIGA- kaasoo u suurtagalinaya akhristaha inuu si sahlan wax uga ogaado asaaska af Soomaaliga, waxqabadkan wuxuu yimid isagoo ay la socdaan dadaallo ku wajahan baridda af Soomaaliga kaasoo lagu tiriyo afafka ugu muhimsan geeska Afrika, iyadoo luqaddan ay ku faafsan tahay dhammaan dacalada Soomaali iyo Jabuuti sidoo kale meelaha qaarkood oo ka mid ah Itoobiya iyo Kenya. 